Utaratibu mpya wa kutoa viza za Tanzania walalamikiwa\nHivi karibuni, serikali ya Tanzania kupitia idara yake ya Uhamiaji ilitoa muongozo wa kubadili kutolewa kwa vibali vya kuingia nchini humo yaani viza.

Baadhi ya raia wa nchi ambazo awali walikuwa wanakata vibali hivyo wakiingia Tanzania, sasa wanatakiwa kuomba vibali hivyo kabla ya kusafiri, tena maombi yao yanaweza kuchukua mpaka miezi mitatu. 

Baadhi ya nchi zilizoathirika na utaratibu huo ni Nigeria, Somalia, Pakistan, Yemen na Iran. 

Tayari taharuki na usumbufu umewakuta baadhi ya wasafiri kutoka nchi hizo tangu utaratibu huo mpya uanze kutumika mwisho wa mwezi Septemba. Baadhi ya wasafiri raia wa Nigeria wameeleza masikitiko yao mitandaoni baada ya kuzuiwa kuingia Tanzania kwa kutoomba kibali kabla ya kuingia. 

Mwandishi wa blogu ya masuala ya kusafiri kutoka Nigeria aliandika katika ukurasa wake wa twitter wiki iliyopita kuwa amezungumza na afisa mmoja wa idara ya Uhamiaji Tanzania na kumwambia kuwa raia wa Nigeri, Mali, Niger na Somalia hawana tena uwezo wa kupata kibali cha kuingia Tanzania pindi wanapofika katika mpaka wa nchi hiyo ama kutua uwanja wa ndege. 

Madaktari wawili raia wa Nigeria wanaoishi Uingereza pia wamezuiliwa kuingia Tanzania hivi karibuni na kurudishwa kwenye ndege saa chache baada ya kuingia kutokana na kutoomba viza kabla. 

Madaktari hao wameelezea mkasa wao kupitia chaneli yao ya mtandao wa video wa Youtube iitwayo AdannaDavid wamesema hawakuwa na taarifa ya mabadiliko ya utolewaji wa visa ya Tanzania na hata shirika la ndege waliotumia kusafiria kutoka Uingereza kwenda Tanzania hawakuwa na taarifa hiyo. 

Jarida la mtandaoni la Quartz Africa kuwa mkutano wa wavumbuzi wa masuala ya mtandao wa bara la Afrika uliondaliwa na taasisi ya AfriLabs wiki iliyopita ulikumbana na kadhia ya baadhi ya wajumbe wa mkutano huo kuzuiliwa kuingia Tanzania kutokana na mabadiliko hayo. 

Pasi ya Umoja wa Afrika ilizinduliwa Julai 2016 na inatazamiwa kurahisisha usafiri wa wakazi wa Afrika nadani na nje ya bara lao.

BBC imezungumza na msemaji wa idara ya Uhamiaji Tanzania Ally Mtanda ambaye...\n\ntl;dr:
Tanzania imeingia lawamani kwa hatua yake ya kubadili utaratibu wa utoaji wa viza kwa baadhi ya nchi ikiwemo Nigeria.